armvectores/hy_wikipedia_2023 huggingface dataset:
Ռաֆիկ Օսիպով

Ռաֆիկ Ավանեսի Օսիպով (1918, Կուսապատ, Ջևանշիրի գավառ, Ելիզավետպոլի նահանգ - անհայտ), հայ մանկավարժ։ ԽՄԿԿ անդամ (1938): Երկրորդ համաշխարհային պատերազմի Խորհրդա-գերմանական ճակատի («Հայրենական մեծ պատերազմ», 1941-1945) մասնակից։


== Կենսագրություն ==
Ռաֆիկ Օսիպովը ծնվել է 1918 թվականին Լեռնային Ղարաբաղի Մարտակերտի շրջանի Կուսապատ գյուղում, ուսուցչի ընտանիքում։ 1936 թվականին, ավարտելով Մարտակերտի միջնակարգ դպրոցը, մանկավարժական աշխատանքի է անցել հայրենի գյուղում։ Այնուհետև ավարտել է Բաքվի հեռակա ուսուցչական ինստիտուտը և շարունակել միջնակարգ դպրոցում դասավանդել աշխարհագրություն և պատմություն։ 1938 թվականին Օսիպովը ընդունվել է կուսակցության շարքերը։ Կարմիր բանակ է զորակոչվել 1940 թվականին։
1941 թվականին ավարտել է ռազմաքաղաքական ուսումնարանը և նշանակվել վաշտի քաղղեկ։ 1942 թվականին ընտրվել է զորամասի կուսկազմակերպության բյուրոյի քարտուղար, 1943 թվականին՝ զորամասի հրամանատարի քաղգծով տեղակալ։ Նացիստական Գերմանիայի և Խորհրդային Միության միջև բռնկված պատերազմի սկզբից նա գործող չորրորդ ռազմաօդային բանակի կազմում մարտերով անցել է Կովկասյան լեռներից մինչև Ռումինիա։ Ցուցաբերած արիության համար Օսիպովը պարգևատրվել է Կարմիր աստղի շքանշանով, «Մարտական ծառայությունների համար» երկու մեդալով։
Պատերազմի ավարտից հետո Օսիպովը զինվորական ծառայությունը շարունակել է պետական անվտանգության սահմանապահ զորքերում, աչքի ընկնող ծառայությունների համար պարգևատրվել է «Սահմանի պահպանման փառքի մեդալով»։ 1949 թվականին Օսիպովն ավարտել է Վ. Ի. Լենինի անվան ռազմաքաղաքական ակադեմիան և սահմանապահ զորքերում վարել է մի շարք ղեկավար պաշտոններ՝ զորամասի քաղբաժնի պետ, օկրուգային կուսհանձնաժողովի պատասխանատու քարտուղար, օկրուգային քաղբաժնի պետի տեղակալ։
Զորացրվելուց հետո Օսիպովն անցել է մանկավարժական աշխատանքի։ Եղել է սկզբում սահմանապահների երեխաների Երևանի գիշերօթիկ դպրոցի տնօրեն, այնուհետև շուրջ տասը տարի՝ կուսպատմության և քաղաքատնտեսության ավագ դասատու Երևանի միլիցիայի հատուկ միջնակարգ մասնագիտական դպրոցում։ Պաշտոնաթող գնդապետ Օսիպովը 1980 թվականից շարունակել է մանկավարժական գործունեությունը ՀԽՍՀ լուսավորության նախարարության համակարգում։


== Պարգևներ ==
Կարմիր աստղի շքանշան
«Մարտական ծառայությունների համար» կրկնակի մեդալ
«Սահմանի պահպանման փառքի մեդալ»


== Ծանոթագրություններ ==
Կելտական ֆուտբոլ

Կելտական ֆուտբոլ (իռլանդերեն՝ Peil, Peil Ghaelach կամ Caid; անգլ.՝ Gaelic football), սպորտի ազգային տեսակ Իռլանդիայում, ֆուտբոլի և ռեգբիի տեսակներից մեկն է։


== Կանոններ ==


=== Խաղային դաշտ ===

Կելտական ֆուտբոլի դաշտը ռեգբիի նման է, բայց շատ ավելի լայն է։ Խաղահրապարակի երկարությունը 154,7 մ է, իսկ լայնությունը՝ 91 մ։
Ամեդիկ

Ամեդիկ, լեռնագագաթ Հայկական լեռնաշխարհում՝ նրա հյուսիսարևելյան կողմում, Բարկուշատ լեռնահամակարգում։ Գտնվում է Գորիս քաղաքից մոտ 30 կիլոմետր հարավ-արևելք, բարձր 1250 մետր։ Տեղ-տեղ ծածկված է անտառներով ու թփուտներով


== Ծանոթագրություններ ==
Լազարևո (գյուղ, Պոչինկովսկի շրջան)

Անվան այլ կիրառումների համար տե՛ս՝ ԼազարևոԼազարևո (ռուս.՝ Лазарево), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարդկանց մեջ

«Մարդկանց մեջ» (ռուս.՝ «В людях»), խորհրդային լիամետրաժ գեղարվեստական ֆիլմ, որը նկարահանել է ռեժիսոր Մարկ Դոնսկոյը։ Մաքսիմ Գորկու ինքնակենսագրական եռագրության երկրորդ մասի էկրանավորումն է։
Էկրան է բարձրացել 1939 թվականի մարտի 31-ին։
1976 թվականին ֆիլմը վերականգնվել է Մաքսիմ Գորկու անվան կինոստուդիայում։


== Սյուժե ==
Ընտանիքում բոլորովին գումար չկա։ Տատիկը Ալեքսեյին ուղարկել է իր հեռավոր հարազատների մոտ՝ գծագրական արհեստ սովորելու համար։ Ամեն ինչ սահմանափակվում է տնային կեղտոտ աշխատանքով։ Չցանկանալով լսել անվերջ կշտամբանքները՝ Ալեքսեյը ցանկանում էր աշխատել որպես նավաքարշ բանվոր, սակայն թույլ լինելու պատճառով նրան նշանակել են «Բարի» շոգենավի ամանեղեն լվացող բանվոր։ Գողություն անող մատուցողի դավերից հետո, չնայած խոհարարի միջամտությանը, Պեշկովին իջեցնում են ցամաքում։
Այնուհետև կարճ ժամանակ աշխատում է սրբանկարչական արվեստանոցում։ Տղան լոսում էր ներկերն ու օգնում կրպակում։ Գործակատարն առաջարկում է հետևել վարպետներին և զեկուցել իրեն։ Նման առաջարկը նվաստացուցիչ էր հպարտ ու անհնազանդ աշակերտի համար։ Նա հեռանում է՝ ընկերներից նվեր ստանալով Լերմոնտովի դևի դիմանկարով մի փոքր նկար։
Խորհրդակցելով տատիկի հետ՝ Ալեքսեյը որոշում է հեռանալ Նիժնիից և փորձել բախտ որոնել հսկայական երկրի տարածքում։


== Դերերում ==
Ալեքսեյ Լյարսկի – Ալեքսեյ Պեշկով
Վարվառա Մասալիտինովա – Ակուլինա Իվանովնա, տատ
Միխայիլ Տրոյանովսկի – Վասիլի Վասիլևիչ Կաշիրին, պապ
Իվան Կուդրյավցև – Սերգեև, գծագրիչ
Նադեժդա Բերեզովսկայա – Սերգեևա
Ֆեոդոր Սելեզնյով – Վիկտորուշկա
Ելիզավետա Լիլինա – Մատրյոնա Իվանովնա
Իրինա Զարուբինա – Նատալյա, լվացարարուհի
Դարյա Զերկալովա – բարինյա «Մարգո թագուհի»
Ալեքսանդր Տիմոնտաև – Սմուրի, խոհարար
Մ. Պովոլոցկի – Սերյոժկա, մատուցող
Նիկոլայ Պլոտնիկով – Ժիխարև, սրբանկարիչ
Իվան Չուվելև – Սիտանով, սրբանկարիչ
Կ. Չուգունով – Իվան Լարիոնովիչ
Վադիմ Տերենտև – Կապենդյուխին
Վյաչեսլավ Նովիկով – Յակով Կաշիրին, Ալյոշայի հորեղբայրը
Նիկոլայ Գորլով – գործակատար
Վլադիմիր Մարուտա – Միտրոպոլսկի, նախկին օկտավիստ
Կոնստանտին Նեմոլյաև – ոստիկանության տեսուչ
Անատոլի Կուբացկի – սպասյակ Երմոխին (լուսագրերում նշված չէ)


== Նկարահանող խումբ ==
Սցենարի հեղինակներ՝ Իլյա Գրուզդև, Մարկ Դոնսկոյ
Ռեժիսոր՝ Մարկ Դոնսկոյ
Օպերատոր՝ Պյոտր Երմոլով
Նկարիչ՝ Ի. Ստեպանով
Կոմպոզիտոր՝ Լև Շվարց


== Մրցանակներ ==
1941 – Ստալինյան երկրորդ աստիճանի մրցանակ (ռեժիսոր Մարկ Դոնսկոյ, դերասանուհի Վարվառա Մասալիտինովա)
1955 – Ռ. Ունինգթոնի անվան մրցանակ Էդինբուրգի միջազգային կինոփառատոնում (ռեժիսոր՝ Մարկ Դոնսկոյ)


== Ծանոթագրություններ ==


== Արտաքին հղումներ ==
«Любовь земная»։ cinema.mosfilm.ru (ռուսերեն)։ Мосфильм։ Վերցված է 2020-06-04 
«Тайны кино: «Любовь земная»»։ m24.ru (ռուսերեն)։ Москва 24։ 2018-08-11։ Վերցված է 2021-01-12
Միշել Պֆայֆեր

Միշել Մարի Պֆայֆեր (անգլ.՝ Michelle Marie Pfeiffer, ապրիլի 29, 1958(1958-04-29)[…], Սանտա Անա, Կալիֆոռնիա, ԱՄՆ), ամերիկացի դերասանուհի։
Պֆայֆերը կատարեց իր նորամուտը 1980 թվականին՝ նկարահանվելով «Հոլիվուդյան ասպետները» կոչվող ֆիլմում։ Սակայն մեծ ուշադրության և ճանաչման արժանացավ 1983 թ.-ին՝ նկարահանվելով Բրայան դե Պալմայի «Սպիով դեմքը» ֆիլմում։ Պֆայֆերն ստացել է բազմաթիվ մրցանակներ կատարած աշխատանքի դիմաց. 6 անգամ անընդմեջ ստացել է Ոսկե Գլոբուս, և 3 անգամ էլ առաջադրվել Ակադեմիայի մրցանակաբաշխության՝ տարբեր անվանակարգերում։
2007 թվականին օգոստոսի 6-ին Պֆայֆերն ստանում է իր աստղը Հոլիվուդյան փառքի ծառուղում։


== Ծանոթագրություններ ==


== Արտաքին հղումներ ==
IMDb էջ
ԲՐԻԿՍ երկրների առաջնորդների ցանկ

«ԲՐԻԿՍ» կազմակերպության անդամ-երկրների պետական կամ կառավարական առաջնորդների ցանկ, որոնք ներկայացնում էին իրենց երկիրը 2009 թվականից՝ ԲՐԻԿՍ-ի յուրաքանչյուր գագաթաժողովին։ Խումբը բաղկացած է հինգ երկրներից՝ Բրազիլիա, Ռուսաստան, Հնդկաստան, Չինաստան և Հարավային Աֆրիկա։ ԲՐԻԿՍ-ը ամեն տարի անցկացնում է գագաթաժողով, որտեղ ներկա են գտնվում բոլոր պետական կամ կառավարական առաջնորդները։ Ամեն տարի կառավարությունների ղեկավարները հերթով ստանձնում են նախագահի պաշտոնը, որոնց գործառույթի մեջ է մտնում հաստատել օրակարգը։ Նաև երկիրը, որը ներկայացնում է նախագահը, նույն տարում ընդունում է կազմակերպության գագաթնաժողովը։
Խումբը ի սկզբանե ստեղծվել է որպես ԲՐԻԿ (Բրազիլիա, Ռուսաստան, Հնդկաստան, Չինաստան)։ Խմբի ստեղծման երրորդ տարում (2011 թ.) նրան է միացել Հարավային Աֆրիկան, դրանով իսկ ձևավորելով ԲՐԻԿՍ-ը։
Ցանկում ներկայացված տվյալները դասավորված են ըստ ԲՐԻԿՍ-ի գագաթնաժողովների անցկացման կարգով։


== Ծանոթագրություններ ==
Դեյան Ստանկովիչ

Դեյան Ստանկովիչ (սերբ.՝ Дејан Станковић / Dejan Stanković, սեպտեմբերի 11, 1978(1978-09-11), Բելգրադ, ՀՍՖՀ), սերբ ֆուտբոլիստ, կիսապաշտպան, Ինտեր Միլան ֆուտբալային ակումբի և Սերբիայի ֆուտբոլի ազգային հավաքականի նախկին անդամ, եղել է հավաքականի ավագ։
Իտալիայի առաջնության վեցակի չեմպիոն և գավաթակիր է, մեկական անգամ դարձել է Գավաթակիրների գավաթի և ՈՒԵՖԱ-ի չեմպիոնների լիգայի հաղթող։
2010 թ. հունիսի 13-ին 2010 թ. Ֆուտբոլի աշխարհի առաջնության ժամանակ Ստանկովիչը խաղաց Սերբիայի հավաքականում և դարձավ յուրօրինակ ռեկորդի հեղինակ, նա դարձավ առաջին ֆուտբոլիստը ով խաղացել է աշխարհի 3 առաջնություններում 3 տարբեր ազգային հավաքականների կազմում՝ Հարավսլավիայի, Սերբիայի և Չեռնոգորիայի ու Սերբիայի։


== Ծանոթագրություններ ==


== Արտաքին հղումներ ==

քարտը Սերբիայի հավաքականի կայքում
քարտը Ինտերի կայքում Archived 2011-05-25 at the Wayback Machine.
Ասեռի (այլ կիրառումներ)

Ասեռի, կարող է վերաբերել՝

Ասեռի - գյուղական ավան Էստոնիայի Իդա-Վիրումաա նահանգի Ասեռի շրջանում
Ասեռի - շրջան Էստոնիայի Իդա-Վիրումաա նահանգում
Խուլ Խաչիկ

Խուլ Խաչիկ, Խաչիկ Արծրունի (ծն. թ. անհայտ — 1042, Թոռնավան), Վասպուրականի Թոռնավան գավառի իշխան։ Աղբյուրներում հորջորջվել է «խուլ», «առյուծ» մականուններով, «Հայոց մեծ իշխան» պատվանունով։
1021 թվականին Վասպուրականի ազատանու արտագաղթից հետո Խուլ Խաչիկը հրաժարվեց հեռանալ հայրենիքից, բայց որդիները՝ Հասանն ու Ճնճղուկը, իրենց զորագնդերով ծառայության մտան Բյուզանդիայի կայսեր մոտ։ 1042 թվականին Խուլ Խաչիկը 70 ռազմիկներով դիմադրություն կազմակերպեց Հեր ու Զարավանդ գավառներից Թոռնավան ներխուժած այլազգի հրոսակախմբի դեմ։ Խուլ Խաչիկի 15-ամյա որդի Իշխանիկը, որին հայրը փակել էր բերդում՝ մարտին չմասնակցելու համար, նույնպես նետվեց մարտադաշտ և զոհվեց քաջաբար։ Թշնամիները շրջափակեցին և սպանեցին նաև որդու զոհվելուց ցնցված Խաչիկին։ Որդիները, տեղեկանալով այդ մասին, վերադարձան և 5000-անոց զորախմբով ջախջախեցին վերստին Թոռնավան ներխուժած նույն (15-հազարանոց) հրոսակախմբին, անձամբ ոչնչացրին իրենց հորն ու եղբորն սպանողներին՝ ետ խլելով նրանց զենքերն ու դրոշները։
Խաչիկին է նվիրված Մ. Քամալյանցի «Խուլ Խաչիկ» պատմական վիպակը։


== Գրականություն ==
Սմբատ Սպարապետ, Տարեգիրք, Վնտ., 1956
Մաթեոս Ուռհայեցի, ժամանակագրություն, Ե., 1973
Ալիշան Ղ. Հուշիկք հայրենյաց հայոց, հ. 2, Վնտ., 1922
Թամարա Դանիելյան

Թամարա Հմայակի Դանիելյան, (1968, Դոնի Ռոստով, ՌԽՖՍՀ, ԽՍՀՄ) հայ բժիշկ, ՀԽՍՀ վաստակավոր բժիշկ։


== Կենսագրություն ==
Ծնվել է Դոնի Ռոստովում, ծառայողի ընտանիքում։ Միջնակարգ և բարձրագույն կրթությունն ստացել է ծննդավայրում։ 1941 թվականին ավարտել է բժշկական ինստիտուտը և մեկ տարի աշխատել որպես մանկական կոնսուլտացիայի վարիչ։ Հայրենական մեծ պատերազմի տարիներին, սկսած 1942 թվականից, աշխատել է մի քանի էվակուհոսպիտալներում վիրաբուժության բաժանմունքի պետի պաշտոնով։ Պատերազմից հետո մասնագիտանում է թոքերի հիվանդությունների բուժման բնագավառում և որակավորվում Խարկովի տուբերկուլյոզի ինստիտուտում։
1947-1959 թվականներին որպես առողջարանի բժիշկ աշխատելուց հետո դառնում է թոքային բաժանմունքի վարիչ, իսկ մի փոքր ուշ՝ առողջարանի գլխավոր բժիշկ՝ բուժգծով տեղակալ։ Այս ժամանակ էլ պարգևատրվում է «Առողջապահության գերազանցիկի» կրծքանշանով։
1959 թվականին տեղափոխվում է Հայաստան։ Նշանակվել է Կիրովականի տուբերկուլյոզային հիվանդանոցի բաժանմունքի վարիչ, իսկ մեկ տարի անց՝ հիվանդանոցի գլխավոր բժիշկ։


== Ծանոթագրություններ ==
Զոլոչևսկի գյուղական խորհուրդ (Խարկովի մարզ)

Զոլոչևսկի գյուղական խորհուրդ  (ուկրաիներեն՝ Золочівська селищна рада), Ուկրաինայի Խարկովի մարզի Զոլոչևսկի շրջանում։
2001 թվականի տվյալներով Զոլոչևսկի գյուղական խորհրդում բնակվում էր 13129 մարդ։ Բնակավայրը զբաղեցնում է 177.1 կմ² տարածք։ Բնակչության խտությունը կազմում էր 74.13 մարդ/կմ²։ Խորհրդում կա 10 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կլաստր

Կլաստր  (ֆր.՝ Clastres), համայնք Ֆրանսիայի Պիկարդիա մարզի Էնա գավառում։ Մտնում է Ռիմբոն կանտոնի կազմի մեջ։ Հանդիսանում է Սեն Կանտեն շրջանի կոմունա։ Փոստային ինդեքս՝ 02440:
Համայնքի INSEE կոդ՝ 02199։


== Բնակչություն ==
Համայնքի բնակչությունը 2010 թվականին կազմում էր 611 մարդ։


== Տնտեսություն ==
2010 թվականի տվյալներով՝ աշխատունակ տարիքի 400 մարդկանցից (15-64 տարեկան) 282-ը տնտեսապես ակտիվ էին, 118-ը՝ ոչ ակտիվ (ակտիվության ցուցանիշը՝ 70,5 %, 1999 թվականին եղել է 69,0 %)։ 282 աշխատունակ բնակիչներից 248 -ը աշխատում էին (143 տղամարդ և 105 կին), անաշխատանք էին 34-ը (14 տղամարդ և 20 կին)։ 118-ը անգործունակ մարդկանցից 26-ը աշակերտներ կամ ուսանողներ էին, 38-ը՝ թոշակառու, 54-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Կլաստր (ֆր.)
Սերբական Հանրապետության ֆուտբոլի ազգային հավաքական

Սերբական Հանրապետության ֆուտբոլի ազգային հավաքական, ֆուտբոլի ազգային հավաքական, որը ներկայացնում է Սերբական Հանրապետությունը ֆուտբոլի միջազգային մրցաշարերում և առանձին հանդիպումներում։ Չի մտնում ՖԻՖԱ-ի և ՈՒԵՖԱ-ի կազմ։ Հիմնադրվել է 1992 թվականին՝ Սերբական Հանրապետության կազմավորումից հետո։ Սերբական Հանրապետության ֆուտբոլային միությունը հիմնադրվել է 1992 թվականի սեպտեմբերի 5-ին՝ Բոսնիական պատերազմի ակտիվ շրջանում։ Հավաքականի և ակումբների խաղերը անցկացվում էին ռազմական դժվար ժամանակաշրջանում։


== Պատմություն ==
Սերբական Հանրապետության հավաքականը իր առաջին պրոֆեսիոնալ հանդիպումը անցկացրել է 1992 թվականի դեկտեմբերի 20-ին Բանյա Լուկայի քաղաքային մարզադաշտում՝ ընդդեմ Սերբական Հանրապետության Կրաինա ակումբի։ Առաջին պատմական գոլը խփել է Զորան Նեշկովիչը 16-րդ րոպեին, իսկ 45-րդ րոպեին Տիհոմիր Ժորիչը հավասարեցրել է հաշիվը։ Սերբական Հանրապետության հավաքականի կազմում դաշտ են մտել՝

Նիկոլա Չոբանովիչ,
Դրագան Մարկովիչ,
Նեդո Զդելյար,
Սրեդկո Վոյկիչ,
Զորան Վրանյեշ և այլք։Այդ խաղի ընթացքում գլխավոր մարզիչը եղել է Միլոշ Ջուրկովիչը, իսկ նրա օգնականը եղել է Մլադեն Կատիչը։
1995 թվականին կազմավորվել են Սերբական Հանրապետության ֆուտբոլի առաջին լիգան և Սերբական Հանրապետության գավաթը։ Այդ ժամանակ պետության բոսնիական և խորվաթական հատվածներում հայտնվել են առանձին առաջնություններ։ 1996 թվականին ՖԻՖԱ-ն ճանաչել է Բոսնիա և Հերցեգովինայի ֆուտբոլի ֆեդերացիան, իսկ 1998 թվականին դա արել է ՈՒԵՖԱ-ն։ Այդ նախադեպից հետո ակումբները իրավունք են ստացել մասնակցել եվրագավաթներին, բացի Սերբական Հանրապետության ակումբներից։
2000 թվականին Սերբական Հանրապետության հավաքականը անցկացրել է առաջին պաշտոնական խաղը ընդդեմ հունական «Կավալա» ակումբի (հաղթանակ 4:0), մեկ տարի անց անցկացվել են երկու հանդիպումներ ընդդեմ գերմանական «Բավարիա» (պարտություն 0:1) և «Շվայնֆուրտ 05» (հաղթանակ 4:2) ակումբների։ Սակայն այսքանով Սերբական Հանրապետության խաղերի պատմությունն ավարտվում է, հիմնական կազմ այլևս չի ստեղծվում, երկրի պատիվը ներկայացնում է միայն երիտասարդական հավաքականը, որն ամեն տարի մասնակցում է միջազգային ընկերական առաջնությունների։ Բանակցություններ են վարվում Սերբիայի հավաքականի հետ հանդիպման համար։


== Երիտասարդական հավաքական ==
Սերբական Հանրապետության ֆուտբոլի երիտասարդական հավաքականը հիմնադրվել է 2000 թվականին և յուրաքանչյուր տարի մասնակցում է մի շարք երիտասարդական առաջնությունների (դրանց թվում Ստևան Նեշտիցովի առաջնությունը)։ Հավաքականը այդ առաջնությունը հաղթել է 2004 և 2012 թվականներին։


== Ծանոթագրություններ ==


== Արտաքին հղումներ ==
Պաշտոնական կայքէջ (սերբ.)
Ռադիոսեքստանտ

Ռադիոսեքստանտ, ըստ Արեգակի ռադիոճառագայթման, Արեգակի ուղղությունը ճշգրիտ որոշելու սարք։ Ռադիոսեքստանտ խիստ ուղղորդված անտենան որսում է Արեգակի քաոսային ռադիոճառագայթումը, որն ուժեղացվում է բարձր զգայունության ընդունիչով։ Ավտոմատ հետևող սարքը Ռադիոսեքստանտ անտենայի առանցքն անընդհատ պահում է Արեգակի ուղղությամբ և չափում դրա ազիմուտն ու տարածության մեջ գիրոսկուցներով կայունացված հենահարթակի նկատմամբ Արեգակի տեղի անկյունը։ Ռադիոսեքստանտ միջոցով Արեգակի պելենգումը կատարվում է ցանկացած օդերևութաբանական պայմաններում։ Ռադիոսեքստանտ կիրառվում է ծովային նավագնացության մեջ։
Դաշտի Արզան

Դաշտի Արզան, լճակ Հայկական լեռնաշխարհում, Արևմտյան Տիգրիսի վերին հոսանքի շրջանում, Ծովք լճակից ոչ հեռու։ Բարձրադիր է, ունի պարզկա ջուր։ Ձկնառատ է։


== Ծանոթագրություններ ==
Պեացկիվի

Պեացկիվի (էստ․՝ Peatskivi), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շևրու (Ֆրանցիա)

Շևրու (ֆր.՝ Chevroux), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Պոն դը Վո կանտոնի կազմի մեջ։ Բուրակ ան Բրես շրջանի կոմունա։
Համայնքի INSEE կոդ՝ 01102։


== Աշխարհագրություն ==
Կոմունան Փարիզ քաղաքից գտնվում է 340 կմ հարավ-արևելք, Լիոն քաղաքից 70 կմ դեպի արևելք, 29 կմ հարավ-արևելք Բուրկ ան Բրեսից։


== Կլիմա ==
Կլիման կիսացամաքային է՝ ցուրտ ձմեռներով և տաք ամառներով։ Կոմունայում անձրևներ հաճախ չեն լինում, հիմնականում՝ ամռան ամիսներին։


== Բնակչություն ==
Համայնքի բնակչությունը 2010 թվականին կազմում էր 933 մարդ։


== Վարչակազմ ==


== Տնտեսություն ==
2010 թվականի տվյալներով 587 աշխատունակ տարիքի մարդկանցից (15-64 տարեկան) 489-ը տնտեսապես ակտիվ էին, 98-ը անգործունակ (Ակտիվության ցուցանիշը — 83,3%, 1999 թվականին եղել է՝ 68,6%)։ 489 աշխատունակ բնակիչներից 463-ը աշխատում էին (264 տղամարդ և 199 կին), անաշխատանք էին 26-ը (9 տղամարդ և 17 կին)։
98 անգործունակ մարդկանցից 32-ը աշակերտներ կամ ուսանողներ են, 32-ը թոշակառու, 34-ը անաշխատունակ էին այլ պատճառներով։


== Տեսարժան վայրեր ==
Մոնի կոլտնտեսություն։ Պատմական հուշարձան 1980 թվական։
Բուրլերի կոլտնտեսություն (11-րդ դար)։ Պատմական հուշարձան 1993 թվական։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
«Шевру» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-05-17 
«Шевру» (ֆրանսերեն)։ cassini.ehess.fr։ Արխիվացված է օրիգինալից 2014-05-17-ին։ Վերցված է 2014-05-17
Ալոչիփո

Ալոչիփո, գյուղ Արևմտյան Հայաստանում, Բիթլիսի վիլայեթի Մշո գավառում։ Մտնում է Չուխուրի գյուղախմբի մեջ։


== Բնակչություն ==
1915 թվականին ուներ 109 քուրդ կամ եզդի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լոռվա ջրանցք

Լոռու ջրանցք, ջրանցք Հայաստանի Լոռու մարզում։ Լոռվա ջրանցքի՝ Լոռկանալի շինարարությունը ծրագրվել է դեռևս նախապատերազմյան շրջանում, սակայն պատերազմի պատճառով հետաձգվել է և մեկնարկել է 1943 թվականին, նպատակ ունենալով ոռոգելի դարձնել  Ձորագետ-Դեբեդ գետերի Լոռվա Սարահարթի ձախափնյա դաշտերը։ Ջրանցքի շինարարությնունը սկսվել է Ագարակագետից, կամ Արխաշան գետակից և հասել մինչև Օձունի դաշտավայրեր։  Ըստ էության  առաջին տասնամյակներում ջրանցքի ջրերը ոռոգել են Կողես, Յաղդան, Աղեգի, Արևածագ, ծաթեր, Այգեհատ, Արդվի, Օձուն, Ամոջ և  Հագվի գյուղերի դաշտերի մի մասը։ Շահագործման է հանձնվել 1945 թվականին։  Ջրանցքը գրեթե ամբողջությամբփորվել է մարդկանց ձեռքի աշխատանքով։ Հազվադեպ տեղերում միայն հնարավոր է եղել փոքր քանակությամբ պայթեցումներ անել։ Պատերազմի պատճառով պայթուցիկ հայթայթելը դժվար էր։ Աշխատանքներում  ներգրավված են եղել  շահառու դարձող կոլտնտեսությունների կին և տղամարդ բանվորները, որոնք աշխատել են աշխատանքային պարհակով, անհատույց, իրենց հատկացված տեղամասերում, իրենց հիմնական աշխատանքի ժամերից դուրս։ Ծանր ու դաժան է եղել ջրանցքի շինարարությունը, քանի որ ողջ օրը աշխատելով կոլտնտեսության դաշտում կամ ֆերմաներում, ուշ երեկոյան կոլտնտեսականները ջրանցքի շինարարություն էին հասնում և ողջ գիշեր աշխատում էին, փորձելով կատարել տրված պլամնը։ Առավոտյան կրկին վերադառնում էին հիմնական աշխատանքին, այն էլ ոտքով։ 1958 թվականին ջրանցքը երկարացվել և ջրառը կատարվել է Ձորագետի Տաշիր վտակից, այս կերպ ոռոգելի դարձնելով նաև Ստեփանավանի տարածաշրջանի մի քանի գյուղերի հողերը։ Հետագա տարիներին ջրանցքի երկարությամբ պոմպակայաններ են տեղադրվել, ինչը հնարավորություն է տվել ոռոգելի դարձնել նաև ջրանցքի զրոյական կետից բարձր հողերը։  Մայր ջրանցքի երկարությունը 45,6 կմ է, ջրթողունակությունը՝ 2,5 մ³/վ։ Ջրառը կատարվում է պատվարային եղանակով։


== Ծանոթագրություններ ==
Կուդուշլիբաշևո

Կուդուշլիբաշևո (ռուս.՝ Кудушлибашево, բաշկիրերեն՝ Көҙөшлөбаш), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։


== Աշխարհագրական դիրք ==
Հեռավորությունը մինչև՝

Շրջկենտրոն (Կուշնարենկովո)՝ 10 կմ,
Գյուղական խորհրդի կենտրոն (Ստարոկուրմաշևո)՝ 3 կմ,
Մոտակա երկաթուղային կայարան (Ուֆա)՝ 68 կմ։


== Բնակչություն ==
Բնակչությունը 2009 թվականին գրանցված տվյալներով կազմել է 57 մարդ, 2010 թվականին գրանցված տվյալներով՝ 56 մարդ։


== Ազգային կազմ ==
2002 թվականի մարդահամարի համաձայն գերակշռող ազգությունը բաշկիրներն են (80%)


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալաբարյան եղտյուրիկ

Մալաբարյան եղտյուրիկ (լատ.՝ Vanellus malabaricus) քարադրանմանների ընտանիքի թռչուն։


== Տարածվածություն ==
Հնդկական ենթահամակարգի էնդեմիկ է։ Ապրում է Հնդկաստանում, որտեղ նրանք եզակի են, Պակիստանում, Նեպալում, Բանգլադեշում և Շրի Լանկայում։


== Բնութագիր ==

Այս թռչունները միջին չափի են։ Գույնը բաց շագանակագույն է, գլխի սև պսակը շագանակագույն պարանոցից բաժանվում է լայն սպիտակ շերտով։


== Կենսաբանություն ==
Այս թռչունները չեն չվում, չնայած նրանք որոշակի սեզոնային շարժումներ են կատարում անձրևների ազդեցության տակ։ Բնում դնում է 4 ձու։
Նրանք սնվում են բզեզներով, տերմիտներով և այլ անողնաշարավորներով։
Բնության պահպանության միջազգային միությունը (ԲՊՄՄ) այս տեսակը ներառել է հատուկ պահպանության մեջ՝ որպես քիչ մտահոգող տեսակ։


== Ծանոթագրություններ ==


== Հղումներ ==
Mangoverde Archived 2016-03-03 at the Wayback Machine.
Փուլենռոյթ

Փուլենրոյթ (գերմ.՝ Pullenreuth)՝ Գերմանիայի կոմունա, Բավարիայի երկրում։
Հանդիսանում է Վերին Պֆալցի վարչական շրջանը։ Ներառված է Տիրշենրոյտի շրջանին։ Ենթարկվում է Նոյզորգի կառավարությանը։ Բնակչությունը կազմում է 1811 մարդ (2010 թ. Դեկտեմբերի 31)։ Ընդգրկում է 43.16 կմ² տարածք։ Պաշտոնական կոդը՝ 09 3 77 148։


== Ծանոթագրություններ ==
Ֆլոգիստոն

Ֆլոգիստոն (հուն․՝ φλογιστός - այրելի), այրելիության վարկածային սկիզբը XVIII դ․ քիմիկոսների պատկերացումներում։
Ֆլոգիստոնի ուսմունքի համաձայն (ձևակերպել է Գեորգ Էռնստ Շտալը), բոլոր այրելի նյութերը (փայտ, ճարպանյութեր, ածուխ և այլն) և ոչ ազնիվ մետաղները (պղինձ, երկաթ, անագ, կապար և այլն) բաղկացած են ֆլոգիստոնից և մոխրից։ Ֆլոգիստոնին վերագրվում էր բացասական կշիռ։ Ենթադրվում էր, որ այրման կամ շիկացման ժամանակ ֆլոգիստոնն ակջատվում է նյութերից, որով և բացատրվում էր մետաղների կշռի աճը։
XVIII դ․ վերջին ֆլոգիստոնի մասին վարկածը հերքվեց Անտուան Լավոազիեի աշխատանքներով: Այդ ժամանակների հայտնի գիտնականներից ֆլագիստոնի վարկածին ամենարեկարը հավատարիմ մնցած Ջոզեֆ Պրիստլի, ով մինչև իր մահը՝ 1803 թվականը, պաշտպանում էր այս վարկածը, չնայած որ քիմիական գիտական հեղափոխությամբ այն ամբողջովին մերժվեց:


== Ծանոթագրություններ ==
Ագրոնոմ (գյուղ, Լեբեդյանսկի շրջան)

Անվան այլ կիրառումների համար տե՛ս՝ Ագրոնոմ (այլ կիրառումներ)Ագրոնոմ (ռուս.՝ Агроном), գյուղ Ռուսաստանի Լիպեցկի մարզի Լեբեդյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երմեևո (գյուղ, Չիշմինսկի շրջան)

Երմեևո (ռուս.՝ Ермеево, բաշկիրերեն՝ Йәрми), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 591 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7761) 1990 SL

(7761) 1990 SL, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 20-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,364306 ա. մ., առավելագույնը մոտենում է 1,698 ա. մ. հեռավորության վրա և հեռանում 3,0306 ա. մ.։ Արեգակի շուրջ մեկ ամբողջական պտույտ է կատարում 1327,86 երկրային օրվա ընթացքում, իր ուղեծրով շարժվելով միջինում 0,271112 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7761) 1990 SL աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պեդ Յոլ

Պեդ Յոլ (ռուս.՝ Педь-Ёль), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Մեզենյան Պիժմա գետի ձախ ափին՝ 1 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200212103000022651
Հիդրոլոգիական ուսումնասիրությունների կոդը - 103002265
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խտըրպեկ

Խտըրպեկ, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Կոլխիդա (Աբխազիա)

Կոլխիդա կամ Փսախարա (աբխազ.` Ҧсахара, վրաց.` კოლხიდა), քաղաքատիպ ավան Աբխազիայի Գագրայի շրջանում, Գագրայից 5 կմ հյուսիս-արևելք։ Գտնվում է ծովի մակարդակից 20 մ բարձրության վրա։


== Բնակչությունը ==
1959 թվականի տվյալներով, Կոլխիդա գյուղում բնակվում էր 1667 մարդ (այդ թվում` Վերին Կոլխիդա գյուղն ուներ 486 բնակիչ, հիմնականում հայեր, իսկ Ներքին Կոլխիդան` 1667 բնակիչ), հիմնականում հայեր և մասամբ վրացիներ։ 1989 թվականի տվյալներով, Կոլխիդայում բնակվում էր 3102 մարդ, հիմնականում կրկին հայեր և վրացիներ։
Համաձայն 2011 թվականի հաշվառումների, Կոլխիդայում բնակվում էր 2492 մարդ, որից 1486 (59,6%) - հայեր, 727 (29,2%) - աբխազներ, 170 (6,8%) - ռուսներ, 56 (2,2%) - վրացիներ, 21 (0,8%) - հույներ, 12 (0,5%) - ուկրաինացիներ և 20 (0,8%) այլ ազգերի ներկայացուցիչներ։
Բնակիչներն զբաղվում են ծխախոտի, ցիտրուսային կուլտուրաների մշակությամբ, բանջարաբուծությամբ, այգեգործությամբ և անասնապահությամբ։ Խորհրդային տարիներին գյուղն ուներ վրացական միջնակարգ և հայկական ութամյա դպրոցներ, ակումբ և բուժկայան։
Հայերը եկել էին շրջակա գյուղերից` 1923 թվականին։
1992 թվականին, Աբխազիայի կառավարության որոշմամբ, գյուղը վերանվանվել է Փսախարա։ 1982 թվականին, Կոլխիդան ստացել էր քաղաքատիպ ավանի կարգավիճակ, սակայն Աբխազիայի կառավարությունը այն ներկայացնում է որպես` գյուղ։


== Ծանոթագրություններ ==
Երիտասարդ կոմունիստ

«Երիտասարդ կոմունիստ», խորհրդային շրջանի հայկական շաբաթաթերթ, ավելի ուշ՝ եռօրյա թերթ։ Հանդիսացել է Հայաստանի կոմունիստական երիտասարդական միության Կենտկոմի և Երևանի գավառային կոմիտեի օրգանը։ 
Լույս է տեսել 1921-1923 թվականներին։ Խմբագիրներն են եղել՝ Ն․ Խերանյանը, Տ․ Խորունին և Տ․ Եկավյանը։
«Երիտասարդ կոմունիստ»-ով սկզբնավորվում է Խորհրդային Հայաստանի կոմերիտական մամուլը։
Պերվոե Մայա (այլ կիրառումներ)

Պերվոե Մայա, կարող է վերաբերել՝

Պերվոե Մայա - գյուղ Ռուսաստանի Լիպեցկի մարզի Լիպեցկի շրջանի կազմում։
Պերվոե Մայա - գյուղ Ռուսաստանի Նիժնի Նովգորոդի մարզի Բալախինսկի շրջանի կազմում։
Պերվոե Մայա - քաղաքատիպ ավան Ռուսաստանի Նիժնի Նովգորոդի մարզի Բալախինսկի շրջանի կազմում։
Պերվոե Մայա - գյուղ Ռուսաստանի Սմոլենսկի մարզի Կրասնինսկի շրջանի կազմում։
Բենեշովի շրջան

Բենեշովի շրջան (չեխ․՝ okres Benešov), շրջան Չեխիայի Կենտրոնական Բոհեմիայի երկրամասում։ Վարչական կենտրոնն է Բենեշով քաղաքը։ Տարածքը 743,57 կմ² է։ Բնակչությունը 2020 թ. տվյալներով կազմում է 102 623 մարդ։ Շրջանի կազմի մեջ է մտնում 114 համայնք։


== Ծանոթագրություններ ==
Ժելկա Անտունովիչ

Ժելկա Անտունովիչ (խորվ.՝ Željka Antunović, սեպտեմբերի 15, 1955(1955-09-15), Վիրովիտիցա, Խորվաթիա), Խորվաթիայի ձախ-կենտրոնամետ քաղաքական գործիչ, 2000-2008 թվականներին երկրի խոշորագույն ընդդիմադիր Խորվաթիայի Սոցիալ-դեմոկրատական կուսակցության նախագահի տեղակալ։


== Կենսագրություն ==
Քաղաքական կարիերան սկսել է 1990 թվականին, երբ անդամագրվել է Խորվաթիայի սոցիալ-դեմոկրատների (ԽՍԴ) ձախ կենտրոնամետ կուսակցությանը, որը ձևավորվել է ամբողջ Հարավսլավիայում ժողովրդավարության հաստատումից հետո և ի սկզբանե եղել է Խորվաթիայի սոցիալ-դեմոկրատական կուսակցության (ԽՍԴԿ) հիմնական մրցակիցը։ Վերջինս ծագել է Խորվաթիայի կոմունիստների միության սոցիալ-դեմոկրատական խմբակցությունից։ Սակայն խորհրդարանական ընտրությունների ձախողված արդյունքներից հետո, ԽՍԴ-ն ընդունեց ԽՍԴԿ-ի միավորման առաջարկը, որն էլ տեղի ունեցավ 1994 թվականին։ Այդպիսով հայտնվելով ԽՍԴԿ-ում, Անտունովիչն աստիճանաբար բարձրանում էր նրա ծառայողական աստիճաններով։
1993-1995 և 1997-1998 թվականներին եղել է Զագրեբի Սկուպշչինայի պատգամավոր։ Ընտրվել է Խորվաթիայի խորհրդարանի պատգամավոր չորս գումարումներում (1995, 2000, 2003 և 2008 թվականներին)։ 2000 թվականին կուսակցական համաժողովում Ժելկա Անտունովիչն ընտրվել է ԽՍԴԿ փոխնախագահ։ 2000-2003 թվականներին զբաղեցրել է Իվիցա Ռաչանի կառավարության սոցիալական և մարդու իրավունքների հարցերով փոխվարչապետի պաշտոնը՝ ղեկավարելով մարդու իրավունքների և գենդերային հավասարության կառավարական հանձնաժողովը, իսկ 2002-2003 թվականներին զբաղեցրել է պաշտպանության նախարարի պաշտոնը։
2007 թվականի հունվարի 31-ին Իվիցա Ռաչանը հայտարարել է, որ ժամանակավորապես հեռանում է առողջապահական քաղաքականությունից։ Անտունովիչն իր վրա է վերցրել կուսակցության նախագահությունը, իսկ ապրիլի 11-ին՝ առողջական վիճակի հետագա վատթարացումից հետո, Ռաչանը հեռացել է կուսակցության առաջնորդի պաշտոնից՝ Անտունովիչին թողնելով որպես ԽՍԴԿ նախագահ մինչև առաջիկա կուսակցական համագումարը ։
Անտունովիչը կուսակցության նախագահի պաշտոնում առաջադրվել էր 2007 թվականի հունիսի 2-ին կայացած համագումարում՝ Միլան Բանդիչի, Զորան Միլանովիչի և Տոնինո Պիցուլայի հետ։ Քվեարկության երկրորդ փուլում նրան շրջանցել է Զորան Միլանովիչը։ 2008 թվականի մարտի 15-ին կուսակցության գլխավոր կոմիտեի նիստում նա հրաժարական տվեց ԽՍԴԿ փոխնախագահի պաշտոնից Զորան Միլանովիչի աշխատանքի մեթոդներից դժգոհության պատճառով, մասնավորապես, «կուսակցության ներսում միասնության խախտման» և ԽՍԴԿ-ի՝ կոալիցիայի պոտենցիալ գործընկերների նկատմամբ վերաբերմունքի պատճառով։


== Ծանոթագրություններ ==


== Արտաքին հղումներ ==
Желька Антунович на официальном сайте Социал-демократической партии Хорватии
Željka Antunović Archived 2011-09-27 at the Wayback Machine. на сайте хорватского парламента
Желька Антунович на сайте Совета Европы (անգլ.)
Դյուզջեի մարզ

Դյուզջեի մարզ (թուրքերեն՝ Düzce ili), նահանգ Թուրքիայի Հանրապետության Սևծովյան տարածաշրջանում։


== Ծանոթագրություններ ==


== Տես նաև ==
Թուրքիայի վարչական բաժանում
Սևծովյան տարածաշրջան
(9711) Ժելետավա

(9711) Ժելետավա (անգլ.՝ Zeletava), աստերոիդ աստերոիդների հիմնական գոտում։ Հայտնաբերվել է 1972 թվականի օգոստոսի 7-ին Պաուլ Վիլդի և Իվո Բաուերսիմայի կողմից Ցիմերվալդում։
Միջին հեռավորությունը Արեգակից կազմում է 2,976408 ա. մ., առավելագույնը մոտենում է 2,6275 ա. մ. հեռավորության վրա և հեռանում 3,3253 ա. մ.։ Արեգակի շուրջ մեկ ամբողջական պտույտ է կատարում 1875,59 երկրային օրվա ընթացքում, իր ուղեծրով շարժվելով միջինում 0,19194 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9711) Ժելետավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2049) Գրիետժե

(2049) Գրիետժե (անգլ.՝ Grietje), աստերոիդ աստերոիդների գոտի ներքին մասում։ Հայտնաբերվել է 1973 թվականի սեպտեմբերի 29-ին Թոմ Գերելսի կողմից Պալոմարում։
Միջին հեռավորությունը Արեգակից կազմում է 1,948866 ա. մ., առավելագույնը մոտենում է 1,7842 ա. մ. հեռավորության վրա և հեռանում 2,1136 ա. մ.։ Արեգակի շուրջ մեկ ամբողջական պտույտ է կատարում 993,74 երկրային օրվա ընթացքում, իր ուղեծրով շարժվելով միջինում 0,362269 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,42° անկյուն։
Գրիետժե աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2049) Գրիետժե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սանտ Ագատա Ֆելտրիա

Սանտ Ագատա Ֆելտրիա (իտալերեն՝ Sant'Agata Feltria), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը ըստ 2008 թվականի տվյալների կազմում է 2325 մարդ, բնակչության խտությունը՝ 29 մարդ/կմ² մակերես։ Զբաղեցնում է 79 կմ² մակերես։ Փոստային ինդեքս՝ 61019, հեռախոսային կոդ՝ 0541։
Բնակավայրի հովանավորն է Սուրբ Sant’Agata։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0541 929613
Էլեկտրոնային փոստ՝ comune.santagata@provincia.ps.it
Պաշտոնական կայք՝ http://www.comune.santagatafeltria.pu.it/ Archived 2008-09-29 at the Wayback Machine.


== Արտաքին հղումներ ==
http://www.comune.santagatafeltria.pu.it/ Archived 2008-09-29 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լեզ Ասիոն

Լեզ Ասիոն (ֆր.՝ Les Assions), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2010 թվականի դրությամբ կազմում է 654 մարդ, բնակչության խտությունը` 43.95 մարդ/կմ²։ Բնակավայրը զբաղեցնում է 14.88 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Լիոն քաղաքից` 160 կմ հարավ, Պրիվա քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 394 աշխատունակ (15-64 տարեկան) բնակիչ, որոնցից ակտիվ էին 284-ը, իսկ ոչ ակտիվները` 110։ Ակտիվության ցուցանիշը կազմում է 72,1 %։ 284 աշխատունակ մարդկանցից աշխատել է 246 անձ (128 տղամարդ և 118 կին)։ Գործազուրկ են եղել 38 անձ (20 տղամարդ և 18 կին)։ 110 անաշխատունակներից 21-ը եղել են աշակերտներ կամ ուսանողներ, 54-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեյսմիկ կայան

Սեյսմիկ կայան, սեյսմիկ հատուկ սարքերի և օժանդակ սարքավորումների ամբողջություն, որն ապահովում է երկրաշարժերի գրանցումն ու հետագա վերլուծությունը։
Սեյսմիկ կայանները բաժանվում են երեք խմբի՝ ա․ հեռու ու մոտավոր, ուժեղ և թույլ երկրաշարժերը գրանցող առաջին կարգի հենակետային կայաններ, բ․ հեռավոր, ուժեղ և տեղական բոլոր տեսակի երկրաշարժերը գրանցող երկրորդ կարգի հենակետային կայաններ, գ․ տեղական երկրաշարժերը գրանցող ռեգիոնալ կայաններ։ Առաջին և երկրորդ կարգի սեյսմիկ կայանները հանդերձված են բարձր զգայնություն և կարճ պարբերություն ունեցող սեյսմոգրաֆներով։
Համաշխարհային սեյսմիկ ցանցը ընդգրկում է մոտ 2000 սեյսմիկ կայաններ։ Հայաստանի տարածքում տեղաբաշխված են 11 սեյսմիկ կայաններ, որոնցից 2-ը՝ առաջին, 3-ը՝ 2-րդ կարգի հենակետային, իսկ 6-ը՝ տարածաշրջանային։ Բոլոր սեյսմիկ կայանները երկրաշարժերը գրանցում են ըստ միևնույն ժամանակի և աշխատում են ինչպես ազգային սեյսմիկ ծառայության, այնպես էլ միջազգային սեյսմոլոգիական կազմակերպության հաստատած հրահանգներով։
Խատուտիկի գինի (ֆիլմ)

«Խատուտիկի գինի» (Արևի ձգողականությունը), 4 սերիանոց հեռուստատեսային գեղարվեստական ֆիլմ` նկարահանված 1997 թվականին, Ռեյ Բրեդբերի նույնանուն վեպի մոտիվներով։
Դերասան Ինոկենտի Սմոկտունովսկու վերջին աշխատանքն է ֆիլմում (մահացել է մինչև ֆիլմի աշխատանքների ավարտը, իր դերը գնդապետ Ֆրիլեյն էր), որը հնչյունավորել է Սերգեյ Բեզռուկովը։


== Սյուժե ==
Ֆիլմի գործողությունները կատարվում են 20-րդ դարի կեսերին, մի փոքր ամերիկյան քաղաքում։ Սյուժեի կենտրոնում չորս տղաներ են. Թոմ և Դուգլաս եղբայրները և իրենց ընկերները` Ջոնը և Չարլին։ Եղբայրների տատիկը և պապիկը խատուտիկից յուրահատուկ գինի են պատրաստում, որը մարդը խմելով սկսում է այլ կերպ ընդունել աշխարհը։ Արդյունքում, Թոմը անընդհատ երազում տեսնում է, թե ինչպես է թռչում մշուշով պատված հանելուկային երկրի վրայով։


=== Առաջին մաս ===
Ստեղծագործող Լեոն ամերիկյան ընդհատակի խորքում ավարտին է հասցնում իր «Երջանկության մեքենա» գործընթացը, որով ցասում է առաջացնում իր կնոջ` Լինայի մոտ։ Նա ասում է. «Զզվեցրել է»,- և պատրաստվում էր գնալ տնից։ Լեոն պնդում էր, որ նա տեսնի, փորձարկի իր մեքենան, որը նա պատրաստել է հավաբնում։ Լինան որոշում է. նա ասում է. «Պետք է, որ ես իմանամ` ինչ եմ խնդրում ճակատագրից», և դա արմատապես փոխում է իրավիճակը...


=== Երկրորդ մաս ===
Տղաների խումբը գնում է այն տան մոտ, որում մի ժամանակ ապրել է գուշակ «տիկին Տարո»-ն, որտեղ հիմա պարոն Մրակի հսկողության տակ գտնվում է նրան պատկերող գուշակության սարքը։ Տղաներից մեկը դրա մեջ գցում է մետաղադրամ, բայց նրան ընկնում է դատարկ տոմս` առանց որևէ գուշակության։ Մեքենան ջարդվել էր։ Տղան ենթադրում է, որ իրեն օգնություն և փրկություն է պետք պարոն Մրակից։
Ընկերները երազում են ժամանակի մեքենայի մասին, իսկ իրական կյանքում նրանց այլ աշխարհ էր տանում ծեր գնդապետ Ֆրիլեյի պատմությունները, որն ապրում է անցյալով։ Իր պատմությունները և այդ «ժամանակի  մեքենան», որը մարդկանց տեղափոխում է անցյալ։ Իսկ գնդապետը այդ ժամանակ իր վերջին ուժերով, և չնայած արգելքին` զանգում է Մեխիկո իր հին ընկերոջը, որպեսզի խոսափողից լսի քաղաքի աղմուկը, որտեղ նա անց է կացրել երիտասարդությունը։


== Դերերում ==
Անդրեյ Նովիկով - Դուգլաս Սպոլդինգ
Սերգեյ Կուզնեցով - Թոմ Սպոլդինգ
Վերա Վասիլյևա - Էսթեր
Վլադիմիր Զելդին - պարոն Սպոլդինգ
Լիա Ախեջակովա - Լինա Աուֆման
Եվգենի Գերչակով - Լեո Աուֆման, ստեղծողը
Լիդիա Դրանովսկայա - միսիս Բենտլի, նախատատիկը
Թոմաս Ուրբաշ - նախատատիկի փեսացուն
Իննոկենտի Սմոկտունովսկի - գնդապետ Ֆրիլեյ
Նորա Գրյակալովա - մորաքույր Ռոզա
Նիկոլայ Չինդյայկին - արբած տեսարժան վայրերի դիտող
Լև Պերֆիլով - պարոն Ջոնաս
Սերգեյ Սուպոնև - Դուգասի հայրը
Վալենտինա Պրոկոֆևա - խնամակալ
Նինա Ալիսովա - դրվագ


== Նկարահանող խումբ ==
Սցենարի հեղինակներ. Իգոր Ապասյան, Ալեքսեյ Լեոնտև
Ռեժիսոր. Իգոր Ապասյան
Բեմադրող օպերատոր. Ալեքսանդր Նովոսկի
Բեմադրող նկարիչ. Սերգեյ Կարպենկո
Կոմպոզիտոր. Շանդոր Կալլոշ
Լուսային օպերատոր. Լոգվինով, Վալերի Ալեքսանդրովիչ


== Մրցանակներ ==
Մրցանակ «Ամենաիմաստուն ֆիլմի համար»
Մրցանակ «Ֆիլմ, որը ես ինձ հետ տիեզերք կվերցնեի»
Հատուկ մրցանակ «Ոսկե նավակ»
Մրցանակ «Լավագույն հեռուստատեսային ֆիլմի համար»


== Արտաքին հղումներ ==
«Խատուտիկի գինի» ֆիլմը Internet Movie Database-ում։


== Ծանոթագրություններ ==
Իդա Օկեն

Իդա Մարգրետ Մեիեր Օկեն (դան․՝ Ida Margrete Meier Auken, ապրիլի 22, 1978(1978-04-22), Ֆրեդերիկսբերգ, Մայրաքաղաքային տարածաշրջան, Դանիա), դանիացի կին քաղաքական գործիչ և աստվածաբան։ Աստվածաբանության թեկնածու (cand.theol.): Վենստրե Ռադիկալ կուսակցության անդամ։ 2007 թվականից Ֆոլկետինգի (Դանիայի պառլամենտ) անդամ, Կոպենհագենից։ 2011–2014 թվականներին եղել է Բնապահպանության հարցերով նախարար։


== Կենսագրություն ==
Իդա Օկենը ծնվել է 1978 թվականի ապրիլի 22-ին, Ֆրեդրիկսբերգում։ Մայրը կին քաղաքական գործիչ է, Եվրախորհրդարանի պատգամավոր` Մարգրետա Օկենը, հայրը պրոֆեսոր է, գրականագետ Էրիկ Աքսել Նելսենը։ Եղբայրը դոկտոր Սունե Օուքենն է (ծն. 1970), գրականագետ, Կոպենհագենի համալսարանի դոցենտ :
1998-2006 թվականներին սովորել է Կոպենհագենի համալսարանում, ստացել աստվածաբանության թեկնածուի աստիճան։ Ավարտելուց հետո՝ 2006-2007 թվականներին, որպես հրավիրված դասախոս, դասավանդել է որպես Կոպենհագենի համալսարանի աստվածաբանության ամբիոնում։ 2004-2007 թվականներին աշխատել է «Ալֆա» (Forlaget Alfa) հրատարակչության խմբագիր։
Եղել է Սոցիալիստական ժողովրդական կուսակցության անդամ, 2014 թվականի փետրվարի 4-ից Վենստրե Ռադիկալ կուսակցության անդամ է։ 2007 թվականի նոյեմբերի 13-ին կայացած խորհրդարանական ընտրությունների արդյունքներով ընտրվել է Ֆոլկեթինգի պատգամավոր Կոպենհագենի ընտրատարածքից։ Վերընտրվել է 2011 թվականի սեպտեմբերի 15-ին, 2015 թվականի հունիսի 18-ին և 2019 թվականի հունիսի 5-ին կայացած ընտրություններում։ 2009-2011 թվականներին ղեկավարել է շրջակա միջավայրի և պլանավորման կոմիտեն։ 2019 թվականից ղեկավարում է Կլիմայի, էներգետիկայի և մատակարարման կոմիտեն։
2011 թվականի հոկտեմբերի 3-ին ստացել է շրջակա միջավայրի նախարարի պորտֆելը, վարչապետ  Հելլե Թորնինգ Շմիդտի առաջին կաբինետում։ 2016 թվականից Միջազգային զարգացման ֆինանսավորման  ակումբի (IDFC), Դանիայի ՅՈՒՆԻՍԵՖ-ի և Global Teacher Prize Varkey Foundation մրցանակային հիմնադրամի խորհրդատվական խորհրդի անդամ է։
Ամուսնացած է պրոֆեսոր Բենտ Մեիեր Սորենսենի հետ։ Ունի երկու երեխա՝ Նիլսը և Սիմոն Մեիեր Օկեն։


== Ստեղծագործական ուղի ==
2018 թվականին նա գրել է Dansk գիրքը։ Բո Տորպ Պեդերսենի (Bo Torp Pedersen) հետ միասին խմբագրել է  «Հիսուսը գնում է կինո-Հիսուսի կերպարը ժամանակակից ֆիլմերում»  (Jesus gårtil filmen - Jesusfiguren i moderne film, 2007) գիրքը։ «Կոնստելյացիա - եկեղեցին և եվրոպական նախագիծը» (Constellationer - kirkerne og det europæiske projekt, 2007) և «Կյանքը մահից հետո՝ աշխարհի մեծ կրոններում» (Livet efter døden - i de store verdensreligioner, 2006) գրքերի համահեղինակ է։  Նա գրել է բազմաթիվ աստվածաբանական հոդվածներ եկեղեցու և պետության հարաբերությունների, կրոնի, քաղաքականության և օրենքի փոխհարաբերությունների, ինչպես նաև Ջորջո Ագամբենի քաղաքական աստվածաբանության վերաբերյալ։


== Ծանոթագրություններ ==
Լռության դարաշրջան

Լռության դարաշրջան, Էստոնիայի պատմության մեջ 1934-1938 կամ 1940 թթ․ ընկած ժամանակահատվածը։ Այս ժամանակաշրջանը սկսվել է 1934 թվականի  պետական հեղաշրջումից հետո, որը իրագործեց նախարար Կոնստանտին Պատսը  վետերանների միաության շարժումը կանխելու համար։ «Լռության դարաշրջան» տերմինը ներմուծվել է Կարել Էնպալուի կողմից, ով Էստոնիայի նախարարն էր 1938-39թթ․ և այդ ժամանակաշրջանում Էստոնիայի բռնապետ Պատսի հզոր աջակիցն էր։


== Նկարագրություն ==
1934 թվականին Եվրոպայի թեժ մթնոլորտում, երբ Ադոլֆ Հիտլերը  ավտորիտար հանրապետությունների համար  դարձել էր ամբոխահաճո մարդ , Էստոնիայի էլիտան վետերանների միության նման խմբերի շարժումը համարում էր մեծ սպառնալիք։ Պատսը, օգտագործելով 1933 թվականին նոր ընդունված սահմանադրության իշխանությունը, մարտի 12-ին պատերազմական դրություն հայտարարեց։ Նա իր վստահելի աշխատակից Յոհան Լեիդոներին, ով Էստոնիայի անկախության պատերազմի հերոս էր, նշանակեց զինված ուժերի հրամանատար։
Վետերանների կազմակերպություններից շատերը փակվեցին, մոտ 400 անդամներ ձերբակալվեցին, և երկրում կազմակերպված քաղաքական ցանկացած գործունեության հայտարարվեց օրենքից դուրս։ Վետերանների միության բոլոր անդամներին հեռացրին իշխանության կառավարման տեղական օրգաններից, քաղաքացիական ծառայությունից և  պաշտպանության լիգայից։ Այս գործողություններին հավանություն տվեց անհաջողակ խորհրդարանը։
Ինչևէ, երբ Պատսը հրաման արձակեց հետաձգել խորհդարանի և պետության գլխի ընտրությունները, որը, համաձայն նոր սահմանադրության,  որոշված էր անցկացնել 1934 թվականի գարնանը, գոյություն ունեցող խորհրդարանի կողմից գումարված հատուկ նիստի ժամանակ ընդդիմություն առաջացավ, քանի որ սահմանադրությունը թույլ չէր տալիս հետաձգել ընտրությունները։ Դրան ի պատասխան, նա լիովին հետաձգեց նիստը և շարունակեց կառավարել, մինչև նոր սահմանադրության ընդունումը։ Այսպիսով, Պատսի՝ կառավարությունը իր ձեռքը վերցնելը փաստորեն և իրավաբանորեն հեղաշրջում էր, քանի որ 1934 թվականին գործող սահմանադրությամբ այս պրոցեսը անօրինական էր։
«Լռության դարաշրջան» տերմինը նկարագրում է Պատսի կառավարման շրջանում ընդդիմության լռեցումը։ Ինչևէ, սա նաև արտացոլում է այն, որ ժողովուրդը քաղաքական իրարանցման տասնամյակից հետո հանուն կարգուկանոնի ստիպված էր տանել քաղաքացիական և քաղաքական իրավունքների ճնշումը։ Սակայն նրա օրենքը չափազանց խիստ չէր. գրեթե բոլորը, ովքեր բանտարկվել էին 1934 թվականին, 1938-ին ազատ արձակվեցին։ Երբ 1938 թվականին տեղի ունեցան ընտրությունները 1937 թվականին ընդունված սահմանադրության կարգով, ընդդիմությունից միայն կարողացել էին ընտրվել 26 անդամներ, այն դեպքում, երբ կառավարությունից ընտրվել էր 54 անդամ, որը ապացուցում է, որ էստոնացիների մեծ մասը համակերպվել էր լռության դարաշրջանի հետ։
Դարաշրջանը ավարտվեց 1938 թվականին ժողովրդավարության ազգային վերականգման հետ, կամ էլ 1940 թվականին երկրի խորհրդայնացման հետ մեկտեղ։


== Ծանոթագրություններ ==
(2065) Սպիցեր

(2065) Սպիցեր (անգլ.՝ Spicer), աստերոիդ աստերոիդների հիմնական գոտում։ Հայտնաբերվել է 1959 թվականի սեպտեմբերի 9-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,698883 ա. մ., առավելագույնը մոտենում է 2,0697 ա. մ. հեռավորության վրա և հեռանում 3,328 ա. մ.։ Արեգակի շուրջ մեկ ամբողջական պտույտ է կատարում 1619,48 երկրային օրվա ընթացքում, իր ուղեծրով շարժվելով միջինում 0,222294 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2065) Սպիցեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արաքյոյ

Արաքյոյ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կոնտրոնե

Կոնտրոնե (իտալերեն՝ Controne), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 924 մարդ, բնակչության խտությունը կազմում է 134 մարդ/կմ²։ Զբաղեցնում է 7 կմ² մակերես։ Փոստային ինդեքս՝ 84020, հեռախոսային կոդ՝ (+39) 0828։


== Բնակչություն ==


== Կապի տվյալներ ==
Հեռախոս՝ 0973 398127
Պաշտոնական կայք՝ http://www.comune.controne.sa.it


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Չյորնայա (Յոմբայի վտակ)

Անվան այլ կիրառումների համար տե՛ս՝ Չյորնայա (այլ կիրառումներ)Չյորնայա (ռուս.՝ Чёрная), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Յոմբա գետի աջ ափում՝ 47 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005474
Հիդրոլոգիական ուսումնասիրությունների կոդը - 103000547
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարբ (Գյավաշի գավառ)

Կարբ, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Արմորիկա

Արմորիկա (լատ.՝ Armorica, լատ.՝ Aremorica), պատմական շրջան ժամանակակից Ֆրանսիայի հյուսիս-արևմուտքում։
Երբեմն «Արմորիկա» տեղանունը օգտագործում են որպես «Բրետան» տեղանվան հոմանիշ։ Արմորիկան գոյություն է ունեցել անտիկ դարաշրջանում և եղել է Սենայի և Լուարայի գետաբերանների միջև ափին գտնվող ու դեպի մայրցամաքի խորքը անորոշ տարածության վրա ձգվող Գալիայի մաս, ընդգրկելով ժամանակակից Բրետանը և։
«Արմորիկա» տեղանունը ծագում է գալերեն are-mori («ծովում») արտահայտությունից և աշխարհագրական անվանումների համար օգտագործվող -ika վերջածանցից։ Ի սկզբանե տվյալ եզրը ավելի լայն էր մեկնաբանվում, քան հիմա, ընդգրկելով ամբողջ Նորմանդիան և նույնիսկ ժամանակակից Ֆրանսիայի ողջ մերձատլանտյան ափը։


== Տես նաև ==
Արմորիկայի թագավորություն


== Ծանոթագրություններ ==
Շիրենսկի Պիշուգ

Շիրենսկի Պիշուգ (ռուս.՝ Ширенский Пыщуг), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պախոմովսկի Պիշուգա գետի աջ ափում՝ 14 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400112110000041554
Հիդրոլոգիական ուսումնասիրությունների կոդը - 110004155
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.